Adenoide

Le adenoides (o amygdalas pharyngee, non confunder con le amygdala cerebral) es duo massas de texito lymphoide situate al posterior extreme del naso, in le tecto del nasopharynge, ubi le naso e le ore se incontra.

Normalmente, in infantes, illos assume le forma de un dulce monticulo in le superior e posterior del nasopharynge, justo supra e detra le uvula.

 Function 

Le adenoides es parte del systema immunitari. Como omne texito lymphoide, illos trappa agentes infectiose como viruses e bacterios, e illos produce anticorpores.

A causa de lor location al posterior del via aeree nasal, illos es un defensa contra substantias inhalate.

Iste function diminue con le etate, proque le adenoides se contrahe normalmente verso le fin del infantia. Pro isto, le problemas causate per le aggrandimento del adenoides es rar in adultos.

 Pathologia 

Le adenoides aggrandite, o hypertrophic, pote devenir quasi tanto grande como un balla de tennis de tabula, blocante completemente le fluxo del aere trans le passages nasal.

Etiam si le adenoides hypertrophic non deveni bastante grande pro blocar integremente le posterior del naso, illos pote obstruer le fluxo del aere tanto que pote esser difficile respirar per le naso, e inspirar per le ore es preferite.

Iste obstruction de aere pote etiam alterar le voce.

 Elimination del adenoides 

Le elimination chirurgic del adenoides es un procedura appellate adenoidectomia.

Le adenoidectomia se executa per le ore, sub anesthesia general (o a vices sub anesthesia topic), con curetta, cauterisation, laser, o altere modo de ablation.

 Vide etiam 
 adenoidectomia
 systema lymphatic
 pharynge
 tonsilla

Categoria:Anatomia

it:Tonsilla#Tonsille faringee